A lambdaszonda (oxigénszenzor) a motor működését szabályozza, hozzájárul a környezetszennyezés csökkentéséhez azáltal, hogy adatokat gyűjt az üzemanyag rendszer működéséről, valamint a kipufogógáz oxigénszintjéről. A lambdaszonda csere típustól függően 70.000-160.000 kilométerenként ajánlott, ellenőrizni azonban minden 30.000 kilométer után javasolt! A lambdaszonda hiba legegyértelműbb jele, ha kivillan a műszerfalon a motorműködés hibajelző lámpa ( MIL lámpa ). Emellett a hibás lambdaszonda egyik tünete lehet még a megnövekedett üzemanyag fogyasztás. A lambdaszonda meghibásodás egy olyan probléma, amivel ajánlatos minél előbb felkeresni egy szervizt.